Worcester F 80 Distinctiones

260 Venire Qui vult

Venire.[[1]](#footnote-1) Qui *vult venire post me abneget semetipsum*, etc. [Matt. 16:24]. Abnegacionis nota sunt quandoque gradus, scilicet, abnegare aliena, sua, semetipsum. Abnegat aliena qui nec aliena cupit auferre, nec ablata retinere.

¶ Exemplum [Luc. 19:8] de Zacheo qui restituit in quadruplum[[2]](#footnote-2) abnegat sua qui nec adquisitis inhabet nec inhiat adquirendum. Vnde Petrus dicit, [Matt. 19:27]: *Ecce nos reliquimus omnia, et secuti sumus te*. Abnegat se qui concupiscentiam carnis, castigat. Vnde Apostolus, [1 Cor. 9:27]: *Castigo corpus meum, et in seruitutem redigo.* Abnegat seipsum qui cupiditatem mentis euacuat. Vnde [Psal. 130:1]: *Domine, non est exaltatum cor meum.* Abneget semetipsum qui propriam abdicat voluntatem. Vnde in Marc. [14:36] dicitur, *Non quod ego volo, sed quod tu*. Cum ergo de criminoso fit virtuosus abnegat semet-

/fol. 315va/

ipsum vt dicere Apostolo [Gal. 2:20]: *Viuo ego iam non ego*, etc. Item non sum qui fueram quia vite impium et iam non erit.

¶ Item debemus venire ad Christum tanquam magistrum docentem vtilia, Psal. [33:12]: *Venite, filii, audite me*, etc. Matt. 11[:28]: *Venite ad me*, magistrum deuotorum *qui laboratis* in studio credendorum, *et onerati estis,* pondere peccatorum, *et ego reficiam vos*. Sed aliter docent caro et mundus quia noxia et aliter reficiunt. Secundo debemus venire post Christum conuersantem ad imitandum, Matt. 4[:19]: *Venite post me,* non post mundum seducentem, *faciam vos fieri*. Tercio debemus venire per Christimu pacientem tanquam per[[3]](#footnote-3) ostium in ipsum credendo, Joan 14[:6]: *Nemo venit ad Patrem nisi per me*. Item [Joan. 14:6]: *Ego sum via,* dirigens in conuersacione, *veritas,* instruens in predicacione, *vita,* reficiens in premiacione.

1. Venire ] Lambeth begins this chapter: Qui vult venire… with the “Q” capitalized. [↑](#footnote-ref-1)
2. quadruplum ] Lambeth *corr*. quadringat F 80. [↑](#footnote-ref-2)
3. per ] *add.* ~~Christum in~~ F 80. [↑](#footnote-ref-3)